Ehdotus NEUVOSTON PÄÄTÖS Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan allekirjoittamisesta Euroopan unionin puolesta ja väliaikaisesta soveltamisesta annetun neuvoston päätöksen 2011/491/EU kumoamisesta /* KOM/2011/0939 lopullinen - 2011/0466 (NLE) */





PERUSTELUT EU:n Marokon kanssa tekemän kalastuskumppanuussopimuksen viimeisin pöytäkirja parafoitiin 25. helmikuuta 2011. Sen oli tarkoitus kattaa yksi vuosi eli 28. helmikuuta 2011 ja 27. helmikuuta 2012 välinen aika. Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan allekirjoittamisesta Euroopan unionin puolesta ja väliaikaisesta soveltamisesta annetun neuvoston päätöksen 2011/491/EU perusteella pöytäkirjan väliaikainen soveltaminen alkoi takautuvasti 28. päivästä helmikuuta 2011 sen jälkeen, kun sopimuksen molemmat osapuolet olivat allekirjoittaneet sen 13. heinäkuuta 2011. Jotta neuvosto voisi tehdä pöytäkirjan EU:n puolesta, Euroopan parlamentin on, Euroopan unionin toiminnasta tehdyn sopimuksen 218 artiklan 6 kohdan a alakohdan mukaisesti, hyväksyttävä sen tekeminen. Parlamentti päätti kuitenkin äänestyksellä 14. joulukuuta 2011 olla hyväksymättä pöytäkirjan tekemistä ja ilmoitti tämän päätöksen neuvostolle virallisesti 15. joulukuuta 2011. Sen vuoksi Euroopan unioni ei voi tehdä kyseistä pöytäkirjaa. Valtiosopimusoikeutta koskevan Wienin yleissopimuksen 25 artiklan 2 kohdan mukaisesti valtiosopimuksen väliaikainen soveltaminen lakkaa, jos osapuoli ilmoittaa muille osapuolille, joiden välillä sopimusta väliaikaisesti sovelletaan, aikomuksestaan olla tulematta valtiosopimuksen osapuoleksi. Edellä olevan perusteella komissio ehdottaa, että neuvosto kumoaa pöytäkirjan allekirjoittamista ja väliaikaista soveltamista koskevan päätöksensä ja että tästä päätöksestä ilmoitetaan Marokon hallitukselle. 2011/0466 (NLE) Ehdotus NEUVOSTON PÄÄTÖS Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan allekirjoittamisesta Euroopan unionin puolesta ja väliaikaisesta soveltamisesta annetun neuvoston päätöksen 2011/491/EU kumoamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa, ottaa huomioon Euroopan komission ehdotuksen[1], sekä katsoo seuraavaa: 1. Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevaa pöytäkirjaa, jäljempänä ’pöytäkirja’, on 12 päivänä heinäkuuta 2011 annetun neuvoston päätöksen 2011/491/EU[2] mukaisesti sovellettu väliaikaisesti 28 päivästä helmikuuta 2011. 2. Vastauksena neuvoston Euroopan unionin toiminnasta tehdyn sopimuksen 218 artiklan 6 kohdan a alakohdan nojalla esittämään pyyntöön Euroopan parlamentti päätti äänestyksellä 14 päivänä joulukuuta 2011 olla hyväksymättä sitä, että neuvosto tekisi kyseisen pöytäkirjan[3]. 3. Sen vuoksi on tarpeen kumota neuvoston päätös 2011/491/EU ja, valtiosopimusoikeutta koskevan Wienin yleissopimuksen 25 artiklan 2 kohdan mukaisesti, ilmoittaa Marokolle pöytäkirjan väliaikaisen soveltamisen päättymisestä, ON HYVÄKSYNYT TÄMÄN PÄÄTÖKSEN: 1 artikla Kumotaan Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan allekirjoittamisesta Euroopan unionin puolesta ja väliaikaisesta soveltamisesta annettu neuvoston päätös 2011/491/EU. 2 artikla Neuvoston puheenjohtaja valtuutetaan nimeämään yksi tai useampi henkilö, jolla on oikeus ilmoittaa Marokon kuningaskunnalle valtiosopimusoikeutta koskevan Wienin yleissopimuksen 25 artiklan 2 kohdan mukaisesti, että Euroopan unioni ei enää aio tulla pöytäkirjan osapuoleksi. Tämä ilmoittaminen tapahtuu kirjeellä. Kirjeen teksti on liitetty tähän päätökseen. 3 artikla Tämä päätös tulee voimaan päivänä, jona se annetaan. 4 artikla Tämä päätös julkaistaan Euroopan unionin virallisessa lehdessä . Tehty Brysselissä Neuvoston puolesta Puheenjohtaja Liite Euroopan unionin kirje Arvoisa Herra/Rouva Viitaten Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevaan Euroopan unionin ja Marokon kuningaskunnan väliseen, 25. helmikuuta parafoituun 2011 pöytäkirjaan, sen väliaikaisen soveltamisen osalta, josta on sovittu pöytäkirjan 12 artiklassa ja joka vahvistettu kummankin sopimuspuolen allekirjoittaessa pöytäkirjan 13. heinäkuuta 2011: Euroopan unioni ilmoittaa täten Marokon kuningaskunnalle valtiosopimusoikeutta koskevan Wienin yleissopimuksen 25 artiklan 2 kohdan mukaisesti, että se ei enää aio tulla edellä mainitun pöytäkirjan osapuoleksi. Vastaanottakaa, Arvoisa Herra/Rouva, korkeimman kunnioitukseni vakuutus, Euroopan unionin puolesta [1] [viite] [2] EUVL L 202, 5.8.2011, s. 1. [3] [virallisen ilmoituksen viite]